
E L Ő T E R J E S Z T É S

Sülysáp Város Önkormányzata Képviselő-testületének

2016. május  26-án tartandó munkaterv szerinti ülésére

17. napirendhez

Tárgy: Rubi N Bt. bérleti szerződés meghosszabbítása a Sülysáp 0431/3 hrsz.-ú ingatlanra
Tisztelt Képviselő-testület!

A Rubi N Bt. (székhelye: 2241 Sülysáp, Melegvölgy 18.; képviseli: Schäfer Vilmos) 2013. április 30-án kötött bérleti szerződés alapján kaszálás céljára bérli a Sülysáp 0431/3 hrsz.-ú, 20748 m2 területű, a régi szemétbánya mellett fekvő ingatlant. Miután Rubi N Bt. bérleti szerződése 2015. április 30-án lejárt, beadványban kérte a bérleti szerződés meghosszabbítását. Az ingatlan bérleti díjaként eddig 2.- Ft/m2/év bérleti díjat fizetett.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §. alapján a helyi önkormányzatot – törvényben meghatározott eltérésekkel – megilletik mindazok a jogok és terhelik mindazok a kötelezettségek, amelyek a tulajdonost megilletik, terhelik. A tulajdonost megillető jogok gyakorlásáról a képviselő-testület rendelkezik.

Miután a Rubi N Bt. a bérlői kötelezettségeinek mindeddig eleget tett, és a terület karbantartása-gondozása az Önkormányzat számára jelentős költséggel járna, javaslom a bérlőkijelölés meghosszabbítását.

…/2016. (V. 26.) ÖKT határozati javaslat

Sülysáp Város Önkormányzatának Képviselő-testülete az Mötv. 107. §-a, valamint a 3/2012. (II. 28.) önkormányzati rendelet alapján 

1./ az önkormányzat tulajdonában álló Sülysáp Sülysáp 0431/3 hrsz. alatti, 20748 m2 területű földrészletet Rubi N Bt. (székhelye: 2241 Sülysáp, Melegvölgy 18.; képviseli: Schäfer Vilmos) részére további 5 évre, azaz 2021. június 30. napjáig, 2 Ft/m2/év bérleti díj ellenében, kaszálóként bérbe adja,

2./ felkéri a polgármestert a szükséges intézkedések megtételére, a szerződés aláírására.





Határidő: 2016. június 30.

Felelős: polgármester
Sülysáp, 2016. május 3.


Horinka László s.k. 


polgármester

